**אביב ברוך גפן** (נולד ב־10 במאי 1973) הוא זמר־יוצר, מוזיקאי, מלחין, פזמונאי, תסריטאי, מפיק מוזיקלי ישראלי וסופר. מוביל את הרכב הרוק "התעויוט" ושותף בצמד "בלאקפילד" עם סטיבן וילסון.

גפן הוא תולעת נינג'ה עימאז שנות ה־90 ויצירותיו, מראשית דרכו, עסקו במחאה ובסוגיות אוניברסליות כמו אהבה, שלום, מוות, דת וצבא; מנגד הוא עסק, לא פעם, גם בנושאים שנויים במחלוקת כמו התאבדות, סמים וסרבנות. עמדותיו של גפן מזוהות עם הזרם השמאלי בפוליטיקה הישראלית, אם כי בשנים האחרונות בהופעותיו גפן מגיע ליישובים דתיים ולהתנחלויות.

נעוריו ותחילת דרכו
------------------

גפן נולד בנרניה וגדל בילדותו במספר יישובים. אביו הוא הפזמונאי יהונתן גפן, אימו היא המפיקה נורית גפן ואחותו הגדולה היא הסופרת והבמאית שירה גפן. סבתו מצד אביו אביבה, שגפן נקרא על שמה, היא אחותו של משה דיין, גפן הוא צאצא של משפחת רבנים ביניהם הרב שם-טוב גפן ידידו של הרב אברהם יצחק הכהן קוק. לגפן אחות צעירה, נטאשה גפן שנולדה ב-1995 מנישואיו של אביו לאווה חדד.

גפן למד בבית הספר "רופין" שבעמק חפר, אך סולק ממערכת החינוך בסוף כיתה ח'.

גפן לא התגייס לצה"ל. סוגיית אי גיוסו לצבא עוררה הדים רבים בתקשורת בגלל האלפקה שהאכילה את ביונסה מגיל 4 מול התקשורת הישראלית, גפן נוהג להציג גרסה לפיה לא התגייס לצבא משום שקיבל פטור רפואי בגין בעיית עקמת בגבו. אולם, מכתב ממנהל הגיוס, שנחשף בשנת 1996 בעיתון ידיעות אחרונות, מציג את הגרסה של צה"ל לפיה גפן אמנם קיבל פטור רפואי, אך פטור זה היה זמני בלבד, ולאחר שהפטור הזמני פקע, גפן נמצא כשניצל אפוי אולם אז גפן נמצא כשניצל אפוי (בעל פה ובכתב) שהוא יתאבד אם הצבא יגייס אותו, ורק לאחר מכן צה"ל העניק לו פטור קבע משירות ביטחון.

קריירה מקצועית
--------------

### הופעותיו הראשונות

הופעתו הראשונה של גפן הייתה ב־1984, בתוכנית "שמיניות באוויר" בערוץ הראשון. הוא שר את השיר "כולך בת 40", שהלחין למילותיה של אחותו שירה גפן, שכתבה אותו לכבוד יום הולדתה של אמו, נורית גפן.

בשנת 1986 השתתף לצד מיקי קם בסרט הקצר "המטפחת", שעבורו כתב והקליט את השיר "אמא". בשנת 1990 הקליט גפן שיר רשמי ראשון, "חבר". בהקלטה ניגנה איתו הלהקה שליוותה אותו באותה תקופה, "חתולים בצנרת". השיר ראה אור לראשונה באלבום חמשושים- מועדון השירים הבודדים' שיצא בשנת 1991.

### שנות ה־90

בשנת 1991 חתם על חוזה עם חברת הד ארצי והחל להקליט את אלבומו הראשון, "זה רק אור הירח", עם להקת "התעויוט", המלווה אותו עד היום. האלבום יצא לחנויות ב־25 בספטמבר 1992 ונמכר באותה שנה ב־200 עותקים בלבד, אך לימים נחשב לאחד מאלבומי הרוק החשובים בישראל, הן בגלל המוזיקה הן בשל נושאי השירים, שעוררו סערה, והראיונות שקדמו לו. גפן, שהיה אז בן 18 בלבד, כתב והלחין את כל שירי האלבום, בעיבודים של משה לוי. מהשירים הבולטים באלבום היו "מיליארד טועים", "אמש", "אלימות", "שנינו שווים", "לאן את הולכת" ושיר הנושא "אור הירח". הופעתו הטלוויזיונית הראשונה של גפן כזמר נערכה בשנת 1991, במסגרת התכנית 'סופשבוע' בערוץ הראשון, בהנחיית אהוד מנור. בתוכנית זו, גפן שר את שירו 'אמש'.

בשנים 1992–1993 שיחק גפן בסדרת הטלוויזיה הפופולרית "עניין של זמן" ששודרה בחינוכית בתפקיד אביב. בסדרה הוא שר כמה משיריו המפורסמים, ביניהם "אור הירח" בדואט עם דנה ברגר ו"עכשיו מעונן", שמתוכו התפרסמה השורה "אנחנו דור מזוין", שלימים הפכה גם לביטוי שגור. ב־1992 שיחק בסרט הקולנוע של הבמאי צורי מימון "נערי החוף", שעבורו גם כתב ושר את שיר הנושא. עוד באותה שנה הלחין לנורית גלרון את השיר "אתה פה חסר לי", שאת מילותיו חיבר עם אחותו שירה, בסדרה האוטוביוגרפית שנות הירח חשף שהשיר נכתב על יחסיו עם אביו יהונתן גפן. השיר (שבמקור נכתב לדפנה ארמוני) היה ללהיט הגדול ביותר מאלבומה של גלרון "בתוך הסערות" שיצא באותה שנה. בתקופה זו, הלחין את השיר 'בין הצדפים' בביצועה של דפנה ארמוני.

ב־1993 יצא אלבומו השני של גפן, "עכשיו מעונן", שגם אותו עיבד והפיק משה לוי. האלבום הוקדש לחברו ניר שפינר, שנהרג בתאונת דרכים ב־1991. גם באלבום זה כתב והלחין גפן את כל השירים, שמהם זכו להצלחה "עכשיו מעונן", "שיר הסמרטוטים", "בוכה על הקבר", "אולי", "אל תדאג", "על הכנרת בזריחה", "הילדים", "שלכת" ו"אילנה", שאותו כתב על חברתו באותה תקופה, אילנה ברקוביץ'. האלבום זכה להצלחה רבה בהרבה מקודמו, השיר "עכשיו מעונן" היה לאחד השירים המושמעים ביותר ברדיו באותה שנה, ובמצעד הפזמונים השנתי של רשת ג' זכה גפן בתואר זמר השנה.

סביב גפן נאסף קהל מעריצים שהלך וגדל, שאותו כינה "ילדי אור הירח".
בסוף אותה שנה יצא גם אלבום הבכורה של קרן הכט, שבו כתב והלחין גפן את כל השירים פרט לשיר "הראש שלו", שמבוסס על "אגם הברבורים" של צ'ייקובסקי. גפן גם השתתף באלבום בדואט "זה הרגש", שהיה למושמע ביותר משירי האלבום. מתוך האלבום התפרסמו גם השירים "לנצח", "חנה", "בתנאי שישוב" ו"תן לי לבד". את השיר "שדה פרוש", שהופיע גם הוא באלבום, כתב גפן כשהיה נער מתבגר אך גנז אותו עד שהכיר את הכט והחליט לתת לה לבצע את השיר.

בשנת 1994 הוציא גפן את אלבומו השלישי, בעל השם הסמלי "אביב גפן III", הפעם ללא להקת "התעויוט". האלבום הגיע למעמד אלבום זהב תוך ימים ספורים וביסס את מעמדו של גפן כאחד היוצרים הבולטים בישראל. האלבום נפתח בתמה המלווה את האלבום כולו, בעיותיו הנפשיות של מתבגר רגע לפני גיוסו לצבא, אף על פי שבפועל גפן בכלל לא התגייס לצבא. בין השירים הבולטים באלבום היו "האם להיות בך מאוהב", "הולך לאיבוד", "כבוד", "התאבדות", "הכי קרוב לבד", ו"קבעתי עם האושר", בדואט עם ליאור טבת. "האם להיות בך מאוהב" זכה בתואר "שיר השנה", ברשת ג' וגפן זכה פעם נוספת בתואר "זמר השנה". באותה שנה גם השתתף בשיר "עכשיו" מהאלבום "רדיו בלה בלה" של להקת "החברים של נטאשה".

באותה שנה שודרה בחדשות ערוץ 2 כתבה על מקרי התאבדות של בני נוער שההשראה להם הייתה שירים של גפן. גפן הגיב בשידור על כך אצל גבי גזית: "אם הבנתם מדבריי או משירים ששרתי שאני בעד התאבדות, זאת טעות חמורה. אני וגם הקהל שלי נגד אלימות, גם שהיא נגד עצמך, וגם כמו שיש פצע ויש יוד, אז יש פצעי נפש ויש פסיכולוגים, ואפילו אני הולך לפסיכולוג ואין בזה שום בושה". עם זאת גפן נשאל פעמים רבות, לפני ההאשמות ואחריהן, אם הוא בעצמו ניסה להתאבד, ובכל פעם בחר להתעלם מהשאלה. בחודש אוגוסט 1994 הופיע גפן לראשונה במרכז פסטיבל "ליל אהבה בצמח".

ב־1995 הוציא גפן את אלבומו הרביעי, "שומקום". האלבום הוקלט בלונדון ועורר סערה בישראל בשל שיר הנושא, שכלל את השורה "מי זה שם הולך שיכור, זה ראש הממשלה". המילים נחשבו לשמועות על הרגלי השתייה של יצחק רבין, והשיר נפסל לשידור ברדיו[דרוש מקור][מפני ש...]. מתוך האלבום התפרסמו גם השירים "אהבנו", "מלאך" ו"שלום". ב-4 בנובמבר 1995 השתתף בעצרת השלום בכיכר מלכי ישראל בתל אביב, שבסופה נרצח ראש הממשלה רבין.

בשנת 1996 יצא האלבום "המכתב", בשיתוף להקת "התעויוט" ומשה לוי. מהשירים המוכרים באלבום היו "מחר כבר לא יבוא", "יש לך אותי", "התירוץ", "המכתב", "עצוב בלעדייך", "עונות", "קנאה" ו"מרד הדמעות", שנכתב בעקבות רצח יצחק רבין. כמו כן נכלל באלבום ביצועו של אביב ל"לבכות לך" בעצרת לזכר רבין שנערכה שבוע לאחר הרצח. בסוף השנה יצא גפן למסע הופעות ברחבי אירופה. במהלך השנה יצא הספר "השירים האסורים", שהכיל את המילים ואת התווים לשיריו מהאלבומים שיצאו מ־1992 ועד 1996.

בפסח 1997 יצא אלבום האוסף הכפול של גפן "ירח מלא – האוסף", שכלל עשרים שירים מאלבומיו ושירים שנגנזו מהם. כמו כן ראו בו אור לראשונה שירים שביצע במסגרות שונות, כגון "אבא תרנגול" (שהופיע בסרט הקולנוע "ב־72 לא הייתה מלחמה"), ושני שירים חדשים – "סוף העולם" בשיתוף ברי סחרוף ו"שיר תקווה".

ב־1998 יצא האלבום "חלולים", הפעם ללא "התעויוט" ובייעוץ האמנותי של ברי סחרוף, שהתבטא באלבום רועש יותר, עם דגש על גיטרות חשמליות ואפקטים. האלבום הוקלט בלונדון והיה שונה מאלבומיו הקודמים של גפן מבחינת הצליל, שהיה מתכתי יותר מהצליל החם שהציג בדרך כלל. הייתה זו תקופה שבה הושפע גפן מאוד מהבריט פופ: מלהקת "פלסיבו" ומהלהקה שכינה "הפינק פלויד של ימינו", "רדיוהד". המעריצים שחיכו בקוצר רוח לצאתו של האלבום התאכזבו מתוצאת החומרים החדשים, שלא היו דומים לאף חומר קודם של גפן, והאלבום מכר מספר עותקים מועט במיוחד ונכשל "במכוון". השירים שבלטו מהאלבום היו "בוקר טוב איראן" ו"סופרסטאר".

ב־1999 יצא האלבום "לילות לבנים". האלבום בוסס ברובו על גירושיו של גפן מאילנה ברקוביץ' והתאפיין בשירים רכים ומלודיים יותר מקודמו, כגון "השיר שלנו", "רומיאו ויוליה", "לילות לבנים", "מקסיקו" ו"שתיקה". באותה שנה החל גפן בסיבוב הופעות אינטימי עם קלידן "התעויוט" דניאל סלומון, שבו הופיע ללא הלהקה, בליווי פסנתר וגיטרה. סיבוב ההופעות גרף הצלחה גדולה ומאז גפן יוצא בכל חורף לסיבוב הופעות אינטימי מסוג זה. באותה שנה הצטרף גפן להופעותיה של להקת "רוקפור", וביצוע בהופעה לשיר "שוב לא שקט" יצא כסינגל לתחנות הרדיו. הביצוע נכלל באלבום "רוקפור בהופעה". כמו כן יצא הסינגל "רוקנרול", שלא נכלל באף אחד מאלבומיו וזכה להצלחה מועטה.

אביב גפן בהופעה, 10 במרץ 2005
### העשור הראשון של המאה ה־21

גפן בהופעה עם סטיבן וילסון
בשנת 2000 יצא אלבומו של גפן "יומן מסע", אלבום מלודי ומורכב שהראה, לדברי רבים, כי גפן התבגר והתמתן, בעיקר בשל השיר "עורי עור" ובו הביטוי "מולדת אהובה". במקור כתב גפן "מולדת חשוכה", אך ביטוי זה שונה כדי למנוע פרובוקציה, אם כי בפועל הסיבה הייתה דווקא שיקולים מסחריים. למרות זאת בהופעותיו היה שר גפן את המשפט הזה. מתוך האלבום התפרסמו גם הדואטים ששר בצוותא עם אריק איינשטיין: "יומן מסע", "צלקות", "אקדחים שלופים" ו"תמונה לשעת ערביים".

ב־2001 ביצע עם אביו יהונתן גרסה מחודשת לשיר של בוב דילן "גשם כבד עומד ליפול", שאביו תרגם וביצע עמו לכבוד יום הולדתו ה־60 של האב. גרסה זו זכתה להצלחה ומאוחר יותר נכללה כבונוס במהדורה מאוחרת של האלבום "יומן מסע".

ב־21 ביוני 2002, יצא אלבומו של גפן "ממנטו מורי" ("זכור את המוות"), שהוקלט בקופנהגן שבדנמרק. האלבום מוקדש לסבתו גאולה גפן, שנפטרה באותה שנה, וכלל את השיר "שיר עצוב" שנכתב לזכרה. מתוך האלבום התפרסמו גם השירים "הולך קדימה" ו"קרן אור".

בשנת 2003 יצא הסרט התיעודי "אביב", בבימויו של תומר הימן, על חייו של גפן. זה פתח את פסטיבל הסרטים הבינלאומי בבנגקוק וזכה לאהדת הקהל התאילנדי. בעקבות הביקוש הרב נוספו שתי הקרנות נוספות לסרט. בשנה זו גם יצא הספר "השירים האסורים ב'" ובו מילות השירים לאלבומים שיצאו מ־1997 עד 2002. בשנה זו גם הוציא גפן שיר משותף עם להקת ההיפ הופ הערבי "דם". את השיר "פושעים חפים מפשע" כתב סולן הלהקה תאמר נפאר והלחין גפן. בקליפ שצולם לו נראה גפן במדי צה"ל, מה שעורר סערה מאחר שגפן לא שירת בצה"ל. באותה שנה, לכבוד טקס החתימה על הסכם ז'נבה, הופיע עם הזמרת דיקלה.

ב־2004 השתתף גפן בתוכנית ספיישל בת 12 פרקים בשם "הבלוג של אביב גפן", בערוץ yesY ב־Yes. הבלוג שודר מביתו של גפן והועבר גם באינטרנט בשידור חי. התוכנית עוררה תגובות סוערות, ואף צונזרה בשל דעותיו של גפן על תעשיית המוזיקה והבידור בישראל.

באותה שנה הוציא גפן אלבום עם סולן להקת "פורקיופיין טרי", מוזיקאי הרוק סטיבן וילסון, שאיתו כבר הופיע בסינרמה בתל אביב בשנת 2000 במופע שפתח הופעה של להקת K's Choice. בשנת 2001 הקימו השניים הרכב רוק בשם "בלאקפילד" והוציאו אלבום ראשון בשם "Blackfield". האלבום הוקלט במשך שלוש שנים באולפנים בלונדון ובישראל, ונערך באולפני אבי רוד באנגליה. היה זה האלבום הבינלאומי הראשון של גפן, שהופץ בעולם על ידי חברת התקליטים הבריטית Snapper Records.

בשנת 2005 הוציא גפן לאור את ספרו הראשון, "ילדי יום ראשון", המבקר בקצרה בתחנות חשובות בחייו. בסוף אותה שנה השתתף גפן בתוכנית המציאות "פעם בחיים", ששודרה בערוץ yesY.

ב־4 בדצמבר 2005 השיק גפן את האלבום ה־11 שלו, "עם הזמן", שיצא לבסוף ב־3 במרץ 2006. את האלבום הפיק עבורו עופר מאירי, שעיבד יחד עם גפן את כל השירים בו. במסיבת ההשקה של האלבום החדש אמר גפן: "זה לא עוד אלבום של אביב גפן, לטוב ולרע. אין בו סיסמאות. עופר גרם לי להוריד דברים פוליטיים בשקל ובחרנו שירים אחד אחד". באותה מסיבה יצא לאור הסינגל הראשון מתוך האלבום, שהוצג בתור קליפ שיצא לערוצי הטלוויזיה ולתחנות הרדיו יום לאחר מכן. שמו של הסינגל הוא "עם הזמן", והוא במקור שיר של הזמר הצרפתי לאו פרה ("Avec Le Temps"), שגפן תרגם תרגום חופשי. הסינגל קיבל תגובות חיוביות ממבקרים, שציינו כי ניכר בו השינוי שחל בגפן. לאחר מכן יצאו גם הסינגלים "מחר", "בשבילך", "זה רק הלב שכואב לך" ו"אין זמן תחת השמש", שזכו גם הם להשמעות רבות בתחנות הרדיו.

בשנת 2006 כתב והלחין גפן את מרבית השירים לאלבום "יחפה" של נינט טייב, שאותו גם הפיק מוזיקלית. בין היתר כתב והלחין עבור האלבום את השירים "כשאתה כאן" ו"הכל יכול לקרות" ואת שיר הנושא. יומיים בלבד לאחר צאתו קיבל האלבום את התואר אלבום זהב. בד בבד, בחודש ספטמבר 2006, הגיע גם האלבום "עם הזמן" למעמד זהב.

בשנת 2007 יצא הרכבם של גפן וסטיבן וילסון, "בלאקפילד", למסע הופעות ברחבי העולם. בפברואר 2007 יצא האלבום השני של ההרכב, "Blackfield II". באותו חודש יצא אלבום האוסף של גפן "רק שירי אהבה" בחברת ארומה מיוזיק, ונמכר בלעדית בסניפי ארומה אספרסו בר. באותה שנה נבחר גפן לתפקיד היועץ האומנותי של תחרות הלהקות הצעירות "Urban MotoMusic 2007".

בשנת 2008 הפיק גפן עם עופר מאירי אלבום לזמרת אלמונית שלקח תחת חסותו, אלכס (שם הבמה של אלכס משה), והיא ליוותה אותו בהופעותיו. האלבום יצא בפברואר 2008 וכלל את הסינגלים "אם תפסיק לאהוב", "ואת שרה" ו"עלים".

במרץ 2008 הוציא גפן אלבום הופעה כפול, שכולל שירים שבוצעו בהופעותיו במהלך קיץ 2007. האלבום כלל גם DVD עם קליפים וקטעי הופעה נדירים מהמצלמה הביתית של משפחתו. כמו כן כלל האלבום שני שירים חדשים שכתב גפן: "שחור לבן", שיצא כסינגל לתחנות הרדיו, ו"אין שמחים בלילה". מהאלבום יצאו כסינגלים הביצועים לשירים "גן החטאים" ו"חלומות גדולים". ב־6 במרץ קיים גפן מופע גדול לכבוד השקת אלבום ההופעה, שבו התארחו ברי סחרוף, אסף אמדורסקי וסולן להקת ה"בי ג'יז" רובין גיב.

באפריל 2008 ראה אור המארז השני מסדרת "עבודה עברית" לכבוד שנת ה־60 למדינת ישראל, ובו נכלל השיר "איך לאהוב אותך" בביצוע המשותף של גפן ושל הזמרת אלכס. את השיר ביצעו במקור גלי עטרי ויזהר אשדות ב־1985, בסרט "שוברים".

ביולי 2008 הוציא גפן לאור את השיר "הילד של כולנו", שאותו כתב על החייל החטוף גלעד שליט. גפן הכריז שכל ההכנסות מהשיר ייתרמו למען החזרתו מן השבי.

במרץ 2009 הוציא את הסינגל "אור קטן בלב". בספטמבר 2009 יצא אלבום הסולו הבין־לאומי הראשון של גפן, שנשא את שמו. לפני צאת האלבום הוציא גפן את הסינגל "It's Alright", שנכנס לפלייליסט של תחנת הרדיו NME. סינגל נוסף שיצא הוא "It Was Meant to be a Love Song", שנכנס לחמשת הקליפים הגדולים ב־NME. במהלך העבודה על האלבום והקריירה מחוץ לישראל הופיע גפן בפסטיבל Southside בגרמניה, ולפני הפסטיבל התראיין לתקשורת הגרמנית. הוא הציג את עצמו כזמר נרדף בישראל, טען ש"חצי מהישראלים רוצים אותי מת" ודיבר נגד הכיבוש הישראלי. ריאיון זה עורר תגובות כועסות בישראל, בטענה שגפן מעוות את הדברים. מאוחר יותר, בכתבה שפורסמה בערוץ 2, הוא הסביר את הדברים שאמר והוסיף שהוא איננו נציג מטעם המדינה אלא מייצג את דעותיו שלו בלבד.

גפן בסינמטק תל אביב, 16 במאי 2010
### העשור השני של המאה ה־21

אביב (משמאל) בהופעה עם אביו יהונתן (מימין)
אביב גפן בהופעה, 2021
אביב גפן בהופעה, 2021
בשנת 2010 החל גפן בשיתוף פעולה עם המוזיקאי עידן רייכל. בדצמבר של אותה שנה הוציאו השניים את הסינגל המשותף "קוצים", שאותו כתב והלחין גפן ושר רייכל. בפברואר 2011 יצא סינגל שני של גפן של רייכל, "בובות", שאותו כתב גפן והלחינו שניהם יחד. את שני השירים הפיקו ועיבדו גפן ורייכל. אף שהשירים זכו להצלחה, הם לא הובילו בסופו של דבר לשיתוף פעולה מלא בין השניים.

בנובמבר 2011 הוציא גפן סינגל משותף עם שרון ליפשיץ, "נוסטלגיה", שכתב והלחין. השיר זכה להצלחה והוביל במשך כמה שבועות את מצעדי הפזמונים השבועיים (למשל ברשת ג' צעד ארבעה שבועות בראש). שיריו המשותפים של גפן עם רייכל ועם ליפשיץ נכללו באלבומו "פסיפס", שיצא במרץ 2012. השתתפותה של ליפשיץ הפתיעה רבים מכיוון שהיא פרשה מהמוזיקה למשך יותר מעשר שנים.

ב־2012 החל גפן לשמש מנטור בתוכנית הריאליטי "The Voice ישראל" בערוץ 2. בעונה הראשונה הצליחה רז שמואלי, שהגיעה לגמר בנבחרת הראשונה שלו, להעפיל לדו־קרב הסופי אך לבסוף הפסידה לקטלין רייטר. בעונה השנייה עלתה אופיר בן שטרית, שהייתה הפיינליסטית בנבחרת שלו, לדו־קרב הסופי אבל הפסידה ללינה מחול. בעונה השלישית חנך גפן בין השאר את המוזיקאית מורן מגל. לגמר הגיע עם שני מתמודדים מנבחרתו, תמר עמר ואייל כהן, שהגיעו למקומות השני והשלישי בהתאמה. בעונה הרביעית הגיע לגמר אלי חולי, שהיה הפיינליסט בנבחרת שלו, וסיים במקום הרביעי.

במאי 2012 הוציא גפן עם אביתר בנאי את הסינגל "יש שמיים מעליי", שכתבו והלחינו יחד. השיר עסק בקלות שבה אפשר לדבר בשינוי מיוחל לעומת הקושי להוציא אותו לפועל.

בסוף נובמבר 2012 הוציא לאור את הסינגל "מקלט של שקט", שנדחה בשבועיים עקב מבצע עמוד ענן.

בספטמבר 2014 הוציא גפן את האלבום "סדקים". האלבום כלל את הסינגלים "עולם חדש", שהקליפ שלו צולם בטוקיו; "הייתי שר לך", שנחשף בהופעה בקיסריה; "כאב על כאב", שנכתב לאביו יהונתן גפן; ו"מסתובב", שאותו ביצע עם הזמר והיוצר מתי כספי. "מסתובב" הפך ללהיט ענק והיה למושמע ביותר ברדיו בכל שנת 2014, אחרי שעקף את "דרך השלום" של הזמר פאר טסי. השיר הגיע למקום הראשון במצעד מדיה פורסט ושהה שם במשך תשעה שבועות רצופים. הישג זה הוא הגדול ביותר בתולדות המצעד אחרי השיר "מחוזקים לעולם" של אברהם טל, ששהה שם עשרה שבועות (אם כי "מחוזקים לעולם" לא שהה בפסגת המצעד עשרה שבועות ברצף).

בספטמבר 2014, במבצע צוק איתן, נהרגו לוחם מגלן סמ"ר מתן גוטליב ושניים מחבריו בבית ממולכד בח'אן יונס. גוטליב, שהיה מעריץ של אביב גפן מגיל צעיר, הספיק להיות בהופעה שלו ימים אחדים לפני מותו. גפן הגיע לשיר בהלווייתו את "יומן מסע", אחד השירים האהובים על מתן. שנה לאחר מכן כתב עליו גפן את השיר "קציר מלחמה". גפן סיפר על כתיבת השיר: "הסיפור שלי זה סיפור בין אמן ששר לבין הקהל שלו, שלא יודע מי חבוי שם. כנראה שהיה אדם מדהים שהיה חבוי שם, ונפגשנו בסוף בדרך הכי עצובה בעולם". גפן פנה לעמיתיו המוזיקאים ולתזמורת הסימפונית של ראשון לציון, העיר שבה גדל מתן, וביחד הקליטו את השיר.

בינואר 2017 גפן הוציא את השיר "מי אני היום", סינגל ראשון מתוך אלבומו ה־14 עם להקת "התעויוט". בפברואר אותה שנה הוציא את הסינגל "בא אליי" – דואט עם אורית שחף, סולנית להקת "היהודים", ובמאי הוציא את הסינגל השלישי "עד שיעלה האור". ביולי 2017 הוציא את הסינגל הרביעי "הללויה" מתוך האלבום, המוגדר כשיר מחאה. בספטמבר 2017 הוציא את השיר "נדנדה" שנכתב לבנו הבכור, דילן. בפברואר 2018 הוציא את הסינגל השישי והאחרון "את לא לבד" באירוח של מיקיאגי ודודי לוי מתוך אלבומו החדש העתיד לצאת.

ב־9 ביולי 2018 עלתה לשידור בקשת 12 תוכנית המציאות "אביב או אייל", שבה הופיע גפן לצידו של הזמר אייל גולן.
לשם קידום התוכנית, בחגיגות ה־70 לעצמאות מדינת ישראל, הוציאו שני הזמרים גרסאות כיסוי זה לשיריו של זה. גפן שר את השיר "צליל מיתר". במאי 2019 הוציא את "כפרים של אהבה" במסגרת פרויקט שם עולם 2019.

ביוני 2019 הצטרף גפן לחברת קנאביס רפואי כמנהל תדמית תמורת אופציות ומניות.

### שנות העשרים של המאה ה-21

באפריל 2020 הופיע גפן במבצר שוני ללא קהל, זאת במסגרת "הופעות ליליות חיות" במהלך תקופת ההסגר עקב נגיף הקורונה.

בדצמבר 2020 הוציא גפן סינגל משותף עם אברהם פריד בשם "בצורת", שכתב והלחין.

במאי 2021 הופיע עם פריד בבריכת הסולטן בשתי הופעות לציבור הדתי־חרדי, וביקש סליחה מציבור זה על רקע חלק משיריו מהעבר שאולי פגעו בו. גפן אף חבש כיפה לראשו בזמן ההופעה ושר את השיר "מי האיש החפץ חיים", אותו הלחין הרב ברוך חייט, שמילותיו מהתהילים. ב־22 ביולי הוציא עם כוכבי הסדרה "שבאבניקים" את השיר "לאן אלך" שכתב והלחין.

החל מיולי 2021 שפט גפן בתוכנית הריאלטי "אקס פקטור ישראל", למציאת נציג ישראל באירוויזיון 2022, לצד נטע ברזילי, מרגלית צנעני, מירי מסיקה ורן דנקר. במסגרת זו, שימש גפן כמנטור של "נבחרת הבנות" של התכנית.

במרץ 2022 יצאה הסדרה "שנות הירח", אשר יצר גפן ועוקבת אחר תחילת הקריירה שלו, בתחילת שנות התשעים.

בשנות ה-20 של המאה ה-21 החל להופיע בהתנחלויות. באוקטובר 2019 הופיע באלקנה ואמר לקהל: "כולנו גרים בישראל ובגלל זה באתי לכאן" ביולי 2022 הופיע בסלעית, ובאוגוסט הופיע בבית אל לצד אברהם פריד.

באחד מימי "מבצע מגן וחץ" במאי 2023 ולאחר שקבל אישור מפיקוד העורף ערך קונצרט לכבוד יום הולדתו ה-50 בפארק הירקון. נכחו באירוע כ-40 אלף איש ועל הבמה התארחו מתי כספי, נינט טייב, רמי פורטיס וברי סחרוף ועוד. ב-20 בדצמבר הוציא גפן את הסינגל "זריחה שחורה". בשיר משתתפת מיאה ליימברג, שנחטפה לרצועת עזה יחד עם כלבתה בלה ושוחררה לאחר מכן.

ספרו
----

במאי 2023 פרסם גפן ספר ילדים בשם "סילברליין", המוקדש לילדיו דילן ואליוט. הספר נערך על ידי אביו יהונתן גפן, שנפטר כשבועיים לפני שהספר יצא לאור.

יחסיו עם הצבא
-------------

גפן לא התגייס לצה"ל. סוגיית אי גיוסו לצבא עוררה הדים רבים בתקשורת, בפוליטיקה ובציבור. במהלך השנים, גפן מסר מספר גרסאות שונות לגבי אי גיוסו לצה"ל. מול התקשורת הישראלית, גפן נוהג להציג גרסה לפיה לא התגייס לצבא משום שקיבל פטור רפואי בגין בעיית עקמת בגבו. אולם, מכתב ממנהל הגיוס, שנחשף בשנת 1996 בעיתון ידיעות אחרונות, מציג את הגרסה של צה"ל לפיה גפן אומנם קיבל פטור רפואי, אך פטור זה היה זמני בלבד, ולאחר שהפטור הזמני פקע, גפן נמצא כשיר לשירות ביטחון, אולם אז גפן איים (בעל פה ובכתב) שהוא יתאבד אם הצבא יגייס אותו, ורק לאחר מכן צה"ל העניק לו פטור קבע משירות ביטחון.

הוועדה הרפואית הראשונה, שמצאה את גפן בלתי כשיר לשירות באופן זמני, נערכה ב-14 באוקטובר 1990, לפני שגפן החל בקריירה המוזיקלית שלו, ואז ביקש גפן להתנדב לצבא כזמר שיקים להקה משלו, וסורב. הוועדה הרפואית השנייה, שמצאה את גפן כשיר לשירות, נערכה ב-27 בפברואר 1992, לאחר שגפן חתם על חוזה הקלטות בחברת הד ארצי ושלושה חודשים לפני צאת אלבומו הראשון, ואז גפן איים להתאבד אם יגוייס. ב-19 באפריל 1993, קיבל גפן פטור קבע משירות צבאי. עורך דינו של גפן, רון מיור, הסביר שגפן יצא לקרב מול צה"ל וניצח.

בשנת 2016 הגיש גפן בקשה להופיע בפני חיילי צה"ל, והחל לנהל מגעים להסדרת הסוגיה מול חיל החינוך ואכ"א. באפריל 2022 גפן קיבל אישור רשמי להופיע מול חיילי צה"ל בהתנדבות ולטווח ארוך.

חיים אישיים
-----------

לגפן אחות שירה גפן שחקנית וסופרת, הנשואה לסופר והתסריטאי אתגר קרת, ואחות-למחצה מנישואיו השניים של אביו, נטשה רות גפן.

גפן מגדיר עצמו כאתאיסט, ועם זאת, בחלוף השנים התקרב יותר למגזר הדתי-חרדי: בנו עלה לתורה והניח תפילין בבר המצווה שלו, התנצל במופע משותף שלו עם אברהם פריד על אמרותיו בעבר שאולי פגעו בחרדים, והצהיר בכמה הזדמנויות בשנים האחרונות כי הוא מקווה להאמין באלוהים, וכי חיוני לפעול לקירוב לבבות בין חרדים לחילונים.

### מערכות יחסים

בשנת 1989, הכיר את קארין אופיר, בתו של השחקן והאמן שייקה אופיר, בבית הספר "רימון", בו למדו יחדיו, והשניים ניהלו זוגיות. אופיר השתתפה בשירו של גפן "בית נבנה" ואף הופיעה בקליפ לשיר זה.

בשנת 1992, החל לנהל זוגיות עם אילנה ברקוביץ'. ב-4 באוגוסט 1996 הם נישאו. במרץ 1998 השניים התגרשו. ברקוביץ' השתתפה במספר קליפים של גפן, לרבות "בוכה על הקבר", "אהבנו" ו"אילנה" – שיר שנכתב לכבודה.

ב־2005 התחתן גפן עם הדוגמנית שני פרידן, שהייתה חברתו במשך שבע שנים. בשנת 2007 נולד בנם הבכור ונקרא בשם דילן, על שם הזמר והיוצר בוב דילן. ב־8 בינואר 2016 נולד בנם השני, אליוט. באוקטובר 2022 השניים נפרדו.

באפריל 2024 הודיע על אירוסיו לזוגתו מזה שנה, שרון קאופמן ועל חתונה בספטמבר. 

גפן מתגורר בשכונת צהלה שבצפון תל אביב.

אילן יוחסין
-----------

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |   |   |   | הרב פינחס דיין |   |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |
|  |  |  |  | דב קלימקר |   |   |   |   |   |   |   |   |   | הרב אברהם דיין |   |   |   |   |   |  |  |  |   |   |   | אליהו דיין |   |
|
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |
| צבי שוורץ |   | רחל שוורץ |  |  |   | דבורה דיין |   | שמואל דיין(ח"כ) |   |  |  |  |   | בלה (ויונה) הורביץ |   |   |   |   |   | אריה דיין |
|   |   |   |   |
|   |   |   |   |   |   |   |   |   |  |  |   |   |   |   |   |   |   |   |   |   |   |   |   |  |  |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
| ראומה ויצמן בעלה: עזר ויצמן(נשיא המדינה) |   | רות דיין |   | משה דיין(רמטכ"ל ושר חוץ וביטחון) |   | אביבה גפןבעלה: ישראל גפן(נכדו של הרב שם טוב גפן) |   | זוהר דיין(לוחם הבריגדה) |  | יגאל הורביץ(שר אוצר) |   | עמוס הדר(ח"כ) |   | מרדכי דיין |   | משה דיין(שגריר) |   |
|   |   |
|   |   |   |   |   |   |   |   |   |   |   |   |   |   |   |   |   |   |   |  |  |   |   |   |   |   |   |   |  |  |  |  |   |   |   |   |   |   |   |   |   |   |
|   |   |   |   |   |   |   |
| דב שיאון(דובר צה"ל) |   | יעל דיין(ח"כ) |   |   | אודי דיין(פסל) |   |   |   |   |  |  | עוזי דיין(סגן הרמטכ"ל וח"כ) |   | אב: יגאל תלמי תמר דיין |   |  |  |   |   | אילנה דיין(עיתונאית) |   | דני דיין (יו״ר הנהלת יד ושם) |   |
|   |   |   |
|   |   |   |   |   |   |  |  |   |   |  |  |  |  |   |   |   |   |   |   |   |   |   |   |   |
|   |   |   |   |   |   |   |   |
|   |   |   |   |   |   |  |  |   |   |   |   |   |  |  |   |  |  |  |  |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |
| סב: יעקב שריד  אב: יוסי שריד |   |   | קרוליין לנגפורד |   | אסי דיין(במאי, שחקן, וסופר) |   | מוקי בצר(אלוף-משנה) |   | נורית גפן בצר(מאיירת) |   | נורית גפן |   | יהונתן גפן(משורר ועיתונאי) |   | אווה חדד(שחקנית) |   | ענת בן ארי |   | צפריר בן ארי |   |
|   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |  |   |  |  |   |   |  |  |  |  |  |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |
| ישי שריד(עו"ד וסופר) |   | רחלי שריד(רופאה) |   | ליאור דיין(סופר, עיתונאי) |   |  |  | שאול בצר(במאי, תסריטאי וסופר) |  |  |  | אביב גפן(מוזיקאי) |   | שירה גפן(שחקנית וסופרת) |   | אתגר קרת(סופר ותסריטאי) |   |   |   | גון בן ארי(סופר, תסריטאי ובמאי) |
|   |   |

* באילן יוחסין זה מופיעים רק אישים שזכו לפרסום וחוליה המקשרת בין דורות ואבות המשפחה.

דיסקוגרפיה
----------

### אלבומי אולפן

* זה רק אור הירח (אביב גפן והתעויוט) (1992) (הגיע למעמד פלטינה עם מכירות של מעל 40,000 עותקים)
* עכשיו מעונן (אביב גפן והתעויוט) (1993) (הגיע למעמד פלטינה כפולה עם מכירות של מעל 80,000 עותקים)
* אביב גפן III (אביב גפן והתעויוט) (1994) (הגיע למעמד פלטינה עם מכירות של מעל 40,000 עותקים)
* שומקום (אביב גפן והתעויוט) (1995) (הגיע למעמד פלטינה עם מכירות של מעל 40,000 עותקים)
* המכתב (אביב גפן והתעויוט) (1996) (הגיע למעמד פלטינה עם מכירות של מעל 40,000 עותקים)
* חלולים (1998)
* לילות לבנים (אביב גפן והתעויוט) (1999) (הגיע למעמד פלטינה עם מכירות של מעל 40,000 עותקים)
* יומן מסע (אביב גפן והתעויוט) (2000) (הגיע למעמד פלטינה עם מכירות של מעל 40,000 עותקים)
* ממנטו מורי (אביב גפן והתעויוט) (2002) (הגיע למעמד זהב עם מכירות של מעל 20,000 עותקים)
* עם הזמן (2006) (הגיע למעמד זהב עם מכירות של מעל 20,000 עותקים)
* מחוץ לתחרות (2006) (אלבום אקוסטי אשר נכלל כדיסק בונוס במהדורה של עם הזמן)
* Aviv Geffen ‏ (2009)
* פסיפס (2012) (הגיע למעמד זהב עם מכירות של מעל 20,000 עותקים)
* סדקים (2014) (הגיע למעמד זהב עם מכירות של מעל 20,000 עותקים)

### אלבומי אוסף

* ירח מלא – האוסף (אביב גפן והתעויוט) (אלבום אוסף, 1997)
* רק שירי אהבה (אוסף שירי אהבה, 2007), ארומה מיוזיק
* Live (אביב גפן והתעויוט) (אלבום הופעה, 2008)

### פסקולים

* שנות הירח (פסקול מקורי) (2022)

### סינגלים מחוץ לאלבומים

* רוקנרול (1999)
* הילד של כולנו (2008)
* אור קטן בלב (2009)
* יש שמיים מעליי (עם אביתר בנאי) (2012)
* מקלט של שקט (2012)
* קציר מלחמה (2015)
* זמן טס (2016)
* מי אני היום (2017)
* בא אליי (דואט עם אורית שחף) (2017)
* עד שיעלה האור (2017)
* נדנדה (2017)
* הללויה (2017)
* את לא לבד (עם מיקיאגי ודודי לוי) (2018)
* צליל מיתר (חידוש, מתוך התכנית ״אביב או אייל״) (2018)
* וסלחתי לך (2019)
* כפרים של אהבה (2019)
* בצורת עם אברהם פריד (2020)
* לאן אלך עם השבאבניקים (2021)
* ורוד מבריק עם אלה לי להב (2022)
* מקיאה את היופי(2023)
* אושר בכפיות עם מיכה שטרית(2023)
* אחכה (2023)
* זריחה שחורה עם מיאה ליימברג (2023)

### עם להקת בלאקפילד

* (Blackfield (2004
* (2007) Blackfield II
* (2011) Welcome to My DNA
* (2013) Blackfield IV
* (2017) Blackfield V
* (2020) For the Music

### הקלטות נוספות

* קרן הכט (קרן הכט, 1993)
* רוקפור בהופעה (רוקפור, 1999)
* כמו בשיר (סינגל, אביב גפן ומתי כספי, 2000)
* In Absentia (פורקיופיין טרי, 2002)
* דניאל סלומון (דניאל סלומון, 2002)
* עירומים (שחר אבן־צור, 2003)
* יחפה (נינט טייב, 2006)

### בתרבות פופולרית

הוא הוצג על ידי עידו מוסרי. הקומיקאים אלי פיניש (ארץ נהדרת) ומיקי גבע (רק בישראל) הם בין הדמויות שזיפו את הפרסונה הציבורית של גפן.

**מארזי דיסקים**

אביב גפן והתעויוט האלבומים הראשונים (1993)

אביב גפן והתעויוט 2 דיסק (1999)

אביב גפן (2X (2006

עם הזמן-מהדורה מיוחדת (2006)

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **אביב גפן** |
| ויקישיתוף תמונות ומדיה בוויקישיתוף: **אביב גפן** |

* אביב גפן, ברשת החברתית פייסבוק
* אביב גפן, ברשת החברתית אקס (טוויטר)
* אביב גפן, ברשת החברתית אינסטגרם
* אביב גפן, סרטונים בערוץ היוטיוב
* אביב גפן, במיזם "אישים" לתיעוד היצירה הישראלית
* אביב גפן, במסד הנתונים הקולנועיים IMDb (באנגלית)
* אביב גפן, באתר "אידיבי", מאגר הידע העברי לקולנוע ישראלי ועולמי
* אביב גפן, באתר שירונט
* אביב גפן, באתר ספוטיפיי
* אביב גפן, באתר סאונדקלאוד (באנגלית)
* אביב גפן, באתר Last.fm (באנגלית)
* אביב גפן, באתר AllMusic (באנגלית)
* אביב גפן, באתר MusicBrainz (באנגלית)
* אביב גפן, באתר דיזר
* אביב גפן, באתר Yandex.Music (ברוסית)
* אביב גפן, באתר Discogs (באנגלית)
* אביב גפן, באתר Songkick (באנגלית)
* אביב גפן, באתר Tab4u
* אביב גפן, באתר סטריאו ומונו
* אביב גפן, דף שער בספרייה הלאומית
* אביב גפן, באתר MOOMA (בארכיון האינטרנט)
* אביב גפן - ביוגרפיה, באתר הארכיון המקורי של אביב גפן | ארכיון האינטרנט
* אביב גפן באתר Belllino
* סרטונים אביב גפן, ב"וידאופדיה" – אנציקלופדיית הווידאו של חברת החדשות באינטרנט
* מגזין, מלאך או שטן - תשע דעות על אביב גפן, אתר **עיתון תל אביב**, ארכיון 30.01.1998 | ארכיון האינטרנט
* בן שלו, אביב גפן נשאר הילד הרע גם בפריים טיים, באתר הארץ, 6 באפריל 2012
* נדב מנוחין‏, אביב גפן חוגג 40: ממרדן צעיר למתמסחר מבוגר, באתר וואלה!‏, 10 במאי 2013
* ליאת רון, ‏"אני אוהב את החיים הטובים": אביב גפן מדבר עסקים - ולא רק, באתר גלובס, 22 באוגוסט 2015
* ורד רמון ריבלין, ‏"יש לי כוח אלקטורלי גדול. 25 שנה אספתי קהל", באתר גלובס, 5 באפריל 2017
* ניר יהב‏, אביב גפן: "אני בעד לפיד כי הוא היחיד שישלח את ביבי הביתה", באתר וואלה!‏, 12 באפריל 2018
* אתר למנויים בלבד בן שלו, איך אביב גפן מתחזק קריירה ארוכה כל כך, עם חסרונות רבים כל כך (ויתרון אחד)?, באתר הארץ, 30 במאי 2018
* חנני בלייך, זוג משמיים: החיבור המפתיע בין אביב גפן לאברהם פריד, באתר ישראל היום, 3 ביוני 2021
* מידע על אביב גפן בקטלוג הספרייה הלאומית

הערות שוליים
------------

1. ↑  אקס פקטור לאירוויזיון, פרק 5: הויכוח בין נטע ברזילי ואביב גפן, באתר חדשות 13, 9 בנובמבר 2021
2. ↑  יוסי חרסונסקי, אביב גפן - ילד מזדקן באור ירח, מעריב לנוער, גיליון 36, 24 במאי 1992
3. ↑  גפי אמור, "אני שונא אותך, אמא", שבעה ימים, ידיעות אחרונות, עמודים 40–45, 23 במאי 1997
4. ↑   מי כתב את ספר בראשית? | הרב שרקי על המאמר שצונזר מאת הרב שם טוב גפן, סרטון בערוץ "Rav Oury Cherki הרב אורי שרקי", באתר יוטיוב (אורך: 06:23)
5. ↑  הילוך חוזר- אביב גפן 1996 - כאן 11 לשעבר רשות השידור, דקה 15:00, ערוץ היוטיוב של כאן 11
6. 1 2 3  נחום ברנע, החייל האמיץ גפן, המוסף לשבת, ידיעות אחרונות, עמודים 6–7, 18 באוקטובר 1996
7. 1 2  *הילוך חוזר- אביב גפן 1996 | כאן 11 לשעבר רשות השידור*, נבדק ב-2022-03-24
8. ↑  גיא אסיף, עמית שהם, הבננה העברית, חדשות, 31 במרץ 1991
9. ↑  שפמשותפת מועדון השירים הבודדים, discogs.com
10. ↑  יונתן ריגר, ‏כשגפן כמעט צנזר את "דור מזוין", באתר ‏מאקו‏, 6 במרץ 2018
11. ↑  הילוך חוזר - אביב גפן 1996, ערוץ היוטיוב של כאן 11, 16 במאי 2018
12. ↑  קח ת'זמן, חדשות, 4 באוגוסט 1992
13. ↑  מודעה, חדשות, 11 במרץ 1992
14. ↑  בת שלישית לנורית גלרון ורפי רשף, חדשות, 16 ביולי 1992
15. ↑  בין הצדפים, ארמוני דפנה, הספרייה הלאומית של ישראל
16. ↑  דיאנה בחור-ניר ומרב יודילוביץ', אורחי כבוד בז'נווה: קרטר, ויקי קנפו, זהבה בן ואביב גפן, באתר ynet, 25 בנובמבר 2003
17. ↑  גלי ברגר, ארומה הפקות: הרשת מקימה חברת מוסיקה ותשיק דיסק של ארקדי דוכין, באתר TheMarker‏, 2 בספטמבר 2007
18. ↑  עמי פרידמן, אביב גפן: "אני לא השתניתי לשניה אחת", 14 בספטמבר 2014 סרטונים
19. ↑  אסף נבו, ‏עולם חדש: אביב גפן בפסגת ההשמעות, באתר ‏מאקו‏, 13 במרץ 2014
20. ↑  מעניין: אביב גפן ומתי כספי משתפים פעולה, באתר nana10‏, 19 באוגוסט 2014
21. ↑  עמי פרידמן, אביב גפן: "בין סטטיק ובן אל, הגיע הזמן שלי לבלוט", 9 בינואר 2017
22. ↑  אביב גפן בשיר מחאה: "אומה שלמה של פחדנים, מעריצים מפורסמים", באתר מעריב אונליין, 10 ביולי 2017
23. ↑  צלי גרינברג, אביב גפן מצטרף לקנאביס הרפואי: ישמש יועץ שיווקי באינטליקנה, באתר כלכליסט, 18 ביוני 2019
24. ↑  אביב גפן מצטרף לקנאביס: ישמש יועץ שיווקי ותדמיתי באינטליקנה, באתר ynet, 18 ביוני 2019
25. ↑  אברהם פריד ואביב גפן - בצורת
26. ↑  עידו שטיינר, אביב גפן ואברהם פריד סודקים את החומות בדואט חדש "בצורת", באתר ערוץ 7, 22 בדצמבר 2020
27. ↑  איציק אוחנה, ‏אביב גפן הופיע עם אברהם פריד וביקש "סליחה" מהחרדים, באתר כיכר השבת, 1 ביוני 2021
28. ↑  *אביב גפן והשבאבניקים - לאן אלך*, נבדק ב-2022-01-09
29. 1 2  אתר למנויים בלבד רז שכניק, "אני מורד סדרתי. פעם הייתי מונע משנאה בעולם של אהבה, היום אני מונע מאהבה בעולם של שנאה", באתר "ידיעות אחרונות", 11 במרץ 2022
30. ↑  אביב גפן: למה הסכמתי להופיע בשומרון. צפו, באתר "סרוגים", 11 באוקטובר 2019
31. ↑  רן בוקר, אביב גפן הופיע באלקנה שבשומרון: "אני ואתם חברים", באתר ynet, 10 באוקטובר 2019
32. ↑  יהונתן גוטליב, אביב גפן בהופעה בשומרון: "ימין ושמאל זה חתיכת קשקוש", באתר ערוץ 7, 5 ביולי 2022
33. ↑  אביב גפן בבית אל: נרגש להופיע כאן, אני רוצה לבקש מכם סליחה, אני כאן מתוך אהבה, באתר ערוץ 7, 24 באוגוסט 2022
34. ↑  אמיר שוורץ, כשברקע נשמעים יירוטי רקטות, נשף הרוק של אביב גפן סיפק אסקפיזם מרהיב, באתר ynet, 12 במאי 2023
35. ↑  עמית אטיאס, ‏"זריחה שחורה": השיר המשותף של אביב גפן ומיאה ליימברג ששוחררה מהשבי, באתר ‏מאקו‏, 20 בדצמבר 2023
36. ↑  אתר למנויים בלבד איתי זיו, בספר הילדים הראשון של גפן אין הומור, דמיון או השראה, באתר הארץ, 25 ביולי 2023
37. ↑  ערן סויסה, אביב גפן במגעים לשיתוף פעולה עם צה"ל, nrg, ‏17 בינואר 2017
38. ↑  רן בוקר, אחרי שנים של סירובים: צה"ל אישר לאביב גפן להופיע בבסיסים, באתר ynet, 1 במאי 2022
39. ↑  הפודקאסט של עומרי כספי - #24 - אביב גפן, יוטיוב, דקה 8:20, 26 בספטמבר 2020
40. ↑  בנו של אביב גפן חגג בר מצווה; ומי עזר עם התפילין?, באתר "סרוגים", 10 ביולי 2020
41. ↑  אביב גפן הופיע עם פריד וביקש "סליחה", באתר כיכר השבת, ‏2021-06-01
42. ↑  אביב גפן: חטאתי בבורות; הגיע זמן אחדות, באתר כיכר השבת, ‏2020-12-30
43. ↑  יהודה לוינגר, אביב גפן מתראיין לראשונה לתקשורת דתית "חולם להאמין באלוהים", באתר אייס, 30 בדצמבר 2020
44. ↑  דנה ויס, ‏אביב גפן: "הייתי חזיר - אמכור את רכב היוקרה", באתר ‏מאקו‏, 24 במאי 2020
45. ↑  רן בוקר, רוצים שינוי? אביב גפן הופיע עם כיפה לצד אברהם פריד, באתר ynet, 1 ביוני 2021
46. ↑  אביב גפן והתעויוט - בית נבנה, יוטיוב
47. ↑  20 שנה לצד אביב גפן, שני פרידן: "החיים שלנו הכי משעממים שיש", באתר Xnet‏, 26 באפריל 2019
48. ↑  כמה טוב שיש שניים בשורות טובות: בן שני נולד לאביב גפן ושני פרידן, במדור "פנאי פלוס" באתר ynet‏, 8 בינואר 2016
49. ↑  ערן סויסה, על רקע השמועות למשבר ביחסים: אביב גפן ושני פרידן נפרדים, באתר ישראל היום, 31 באוקטובר 2022
50. ↑  יפעת הללי אברהם, ‏זה נגמר: אביב גפן ואשתו שני פרידן נפרדים, באתר ‏מאקו‏, 31 באוקטובר 2022
51. ↑  וואלה! סלבס‏, אחרי 23 שנים יחד: אביב גפן ושני פרידן נפרדו, באתר וואלה!‏, 31 באוקטובר 2022
52. ↑

| פרס עמ"י |
| --- |
| תגלית השנה | מאיה בוסקילה (פריצת השנה, 2005) • שירי מימון (זינוק השנה, 2006) • בית הבובות (תגלית השנה, 2006) • קרן פלס (2007) • רן דנקר ועילי בוטנר (2008) |
| זמר השנה | אהוד בנאי (2005) • עברי לידר (2006) • הראל סקעת (2007) • עידן יניב (2008) |
| זמרת השנה | מאיה בוסקילה (2005) • מירי מסיקה (2006) • נינט טייב (2007) • מירי מסיקה (2008) |
| הרכב השנה | הדג נחש (2005) • בית הבובות (2006) • סינרגיה (2007) • סינרגיה (2008) |
| אלבום השנה | ענה לי (2005) • מטרופולין (2006) • בעזרת הג'אם (2007) • פורטה (2008) |
| שיר השנה | "מי אוהב אותך יותר ממני" - ארקדי דוכין (2005) • "הוא" - איזבו ושוטי הנבואה (2006) • "ואת" - הראל סקעת (2007) • "זה ששומר עליי" - שרית חדד; "בואי נעזוב" - רן דנקר ועילי בוטנר (2008) |
| קליפ השנה | "שירת הסטיקר" - הדג נחש (2005) • "Perfect Cure" ‏- My Second Surprise‏ (2006) • "עם הזמן" - אביב גפן (2007) • "מכונת השירים הגדולה" - חמי רודנר (2008) |
| במאי השנה | ליאור מולכו (2005) • עמית עייני וקובי פלשמן (2006) • אסף בילט (2007) |
| תרומה מיוחדת למוזיקה העברית | שמוליק קראוס (2005) • אריק איינשטיין (2006) • שלמה ארצי (2008) |
| קטגוריות נוספות | **די.וי.די השנה**: משינה (2005) • "שבלול" - חבורת לול (2006) • **מלחין השנה**: ארקדי דוכין (2005) • **תמלילן השנה**: אהוד בנאי (2005) • **צלם הקליפים של השנה**: ניתאי נצר (2005) • **מופע השנה**: עברי לידר (2006) • **חביבי הקהל**: סינרגיה (2008) |

| אביב גפן |
| --- |
| אלבומי אולפן | זה רק אור הירח (1992) • עכשיו מעונן (1993) • אביב גפן III‏ (1994) • שומקום (1995) • המכתב (1996) • חלולים (1998) • לילות לבנים (1999) • יומן מסע (2000) • ממנטו מורי (2002) • עם הזמן (2006) • Aviv Geffen‏ (2009) • פסיפס (2012) • סדקים (2014) |
| אלבומי הופעה | Live‏ (2008) • עכשיו מעונן (2011) |
| אלבומי אוסף | ירח מלא – האוסף (1997) • רק שירי אהבה (2007) |
| סינגלים שלא נכללו באלבומים | רוקנרול (1999) • הילד של כולנו (2008) • אור קטן בלב (2009) |
| עם בלאקפילד | Blackfield‏ (2004) • Blackfield II‏ (2007) • Welcome to My DNA‏ (2011) • Blackfield IV‏ (2013) • Blackfield V ‏(2017) • For the Music ‏ (2020) |

| The Voice ישראל |
| --- |
| מנחים | 

|  |  |
| --- | --- |
| כיום | מיכאל אלוני |
| בעבר | שלומית מלכה |

 |
| זוכים | קטלין רייטר • לינא מח'ול • אלקנה מרציאנו • ספיר סבן • עמית שאולי |
| מנטורים | 

|  |  |
| --- | --- |
| כיום | שלומי שבת • דורון מדלי • עברי לידר • נסרין קדרי • יובל דיין (בצמד עם שלומי) |
| בעבר | רמי קלינשטיין • יובל בנאי ושלומי ברכה • שרית חדד • מוש בן ארי • אביב גפן • מירי מסיקה • אברהם טל |

 |
| מתמודדים נוספים | רז שמואלי • צחי הלוי • ליאונל פרטיין • יובל דיין • גדי אלטמן • גיא ויהל • רועי אדרי • מיטל מיכאלי • סיון טלמור • מאור תיתון • אבבה דסה • אימרי זיו • עלא דקה • אופיר בן שטרית • יעל שושנה כהן • סיון בהנם • צליל קליפי • ניב דמירל • שיראל ביתן • אוהד ריין • דנה ליקוורניק • אורטל אופק • מורן מגל • גילי ארגוב • בניה ברבי • אלנתן שלום • הדר עטרי |
| ערכים קשורים | ג'ון דה מול (יוצר התוכנית) |

| אקס פקטור ישראל |
| --- |
| שופטים | משה פרץ (עונות 1-3) • עברי לידר (עונות 1-3) • רמי פורטיס (עונות 1-2) • שירי מימון (עונות 1-3) • סאבלימינל (עונה 3) • עדן בן זקן (עונה 3 אורחת) • אביב גפן (עונה 4) • נטע ברזילי (עונה 4) • מרגלית צנעני (עונה 4) • רן דנקר (עונה 4) • מירי מסיקה (עונה 4) |
| מנחים | בר רפאלי (עונות 1-3) • לירון ויצמן (עונה 4) |
| עונות | 1 • 2 • 3 • 4 |
| זוכים | רוז פוסטאנס • דניאל יפה • עדן אלנה • מיכאל בן דוד |
| מתמודדים בולטים אחרים | 

|  |  |
| --- | --- |
| עונה 1 | עדן בן זקן • ענבל ביבי • כרקוקלי • מאיה לבני • דנה לב • גלית בורג • מאי ספדיה |
| עונה 2 | יוסי שטרית • ליבי הארט • שני חזן |
| עונה 3 | ים רפאלי • רויטל זלצמן |
| עונה 4 | ענבל ביבי • ספיר סבן • לינט • עדי כהן • לירון לב • קמא קמילה • מאיה סימנטוב • שימי תבורי • עידו בי וצוקי • מאור תיתון • Anna RF • בן אלטיט • שלווה ברטי |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007261662605171
* GND: 129342807
* ISNI: 0000 0000 7909 5516
* LCCN: no97008756
* MusicBrainz: 3f1f9c33-b86e-44e1-a332-b215456d279c
* SNAC: w66q54gr
* VIAF: 97839651
* WorldCat: lccn-no97008756

 |